CELEX: 62018CN0176
Language: hr
Date: 2018-03-07 00:00:00
Title: Predmet C-176/18: Zahtjev za prethodnu odluku koji je 7. ožujka 2018. uputio Tribunal Supremo (Španjolska) – Club de Variedades Vegetales Protegidas protiv Adolfa Juana Martíneza Sanchísa

201806010281917502018/C 211/141762018CJC21120180618HR01HRINFO_JUDICIAL20180307111222Predmet C-176/18: Zahtjev za prethodnu odluku koji je 7. ožujka 2018. uputio Tribunal Supremo (Španjolska) – Club de Variedades Vegetales Protegidas protiv Adolfa Juana Martíneza Sanchísa
 ---documentbreak--- C2112018HR1120120180307HR0014112122Zahtjev za prethodnu odluku koji je 7. ožujka 2018. uputio Tribunal Supremo (Španjolska) – Club de Variedades Vegetales Protegidas protiv Adolfa Juana Martíneza Sanchísa
   (Predmet C-176/18)2018/C 211/14Jezik postupka: španjolski
      Sud koji je uputio zahtjev
   
   Tribunal Supremo
   
      Stranke glavnog postupka
   
   
      Žalitelj: Club de Variedades Vegetales Protegidas
   
      Druga strana u žalbenom postupku: Adolfo Juan Martínez Sanchís
   
      Prethodna pitanja
   
   
            1.
         
         
            U slučaju u kojem je poljoprivrednik od rasadnika (objekta treće osobe) kupio sadnice biljne sorte te ih je posadio prije nego li što je dodjela oplemenjivačkih prava u pogledu te sorte počela proizvoditi učinke, kako bi kasnija djelatnost poljoprivrednika koja se sastoji od budućih berbi plodova voća s drveća bila obuhvaćena s iure prohibendi iz članka 13. stavka 2. Uredbe (EZ) br. 2100/94 (
                  1
               ), moraju li biti ispunjeni uvjeti iz stavka 3. tog članka, jer je riječ o pobranom materijalu? Ili valja razumjeti da ta djelatnost berbe predstavlja proizvodnju ili umnažanje sorte, pa je riječ o „požetom ili pobranom materijalu”, te zabrana toga od strane nositelja oplemenjivačkih prava na biljnu sortu ne zahtijeva ispunjenje uvjeta iz stavka 3.?
         
      
            2.
         
         
            Je li u skladu s člankom 13. stavkom 3. Uredbe (EZ) br. 2100/94 tumačenje prema kojem se sustav stupnjevane zaštite odnosi na bilo koje radnje opisane u stavku 2. koje se odnose na „požeti ili pobrani materijal”, pa i na samu berbu, ili samo na radnje koje se obavljaju nakon proizvodnje tog pobranog materijala, kao što bi moglo biti kondicioniranje ili stavljanje na tržište?
         
      
            3.
         
         
            Je li u slučaju primjene sustava proširenja stupnjevane zaštite na „požeti ili pobrani materijal” iz članka 13. stavka 3. Uredbe (EZ) br. 2100/94, kako bi se ispunio prvi uvjet, potrebno da su sadnice bile kupljene nakon što je nositelj dobio oplemenjivačka prava na biljnu sortu Zajednice ili je dovoljno da on tada ima samo privremenu zaštitu jer se to dogodilo u razdoblju između objave zahtjeva i trenutka kad je dodjela biljne sorte počela proizvoditi učinke?
         
      (
         1
      )	Uredba Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (SL 1994., L 227, str. 1.) (SL, posebno izdanje na hrvatskom jeziku, poglavlje 3., svezak 24., str. 3.)